BA-64

Το BA-64 είναι ένα σοβιετικό ελαφρύ θωρακισμένο όχημα, που άρχιζε να παράγεται κατά τη διάρκεια του Β' Παγκοσμίου Πολέμου. Σχεδιάστηκε τον Ιούλιο-Δεκέμβριο του 1941 στο πλαίσιο του τετρακίνητου τζίπ GAZ-64 χρησιμοποιώντας τις προπολεμικές σοβιετικές εξελίξεις σε τεθωρακισμένα οχήματα με κίνηση σε όλους τους τροχούς νέας γενιάς, ενώ επίσης χρησιμοποίησε αρκετά εξαρτήματα από το προηγούμενο BA-20 τεθωρακισμένο όχημα και το φορτηγό GAZ-MM, καθώς και την εμπειρία που αποκτήθηκε από τη μελέτη των γερμανικών τεθωρακισμένων οχημάτων. Το BA-64 έγινε το πρώτο σοβιετικό τεθωρακισμένο αυτοκίνητο με κίνηση σε όλους τους τροχούς μαζικής παραγωγής, παρέμεινε το μοναδικό όχημα αυτής της κατηγορίας που τέθηκε σε λειτουργία στην ΕΣΣΔ κατά τα χρόνια του πολέμου και έγινε επίσης το τελευταίο σοβιετικό τεθωρακισμένο αυτοκίνητο "κλασικού τύπου". Συνολικά, κατά τη μαζική παραγωγή του BA-64, από τον Απρίλιο του 1942 έως τις αρχές του 1946, παρήχθησαν 9,070 τεθωρακισμένα οχήματα, συμπεριλαμβανομένων των οχημάτων που βασίστηκαν σε αυτό.

Ιστορία 

Τα BA-64 χρησιμοποιήθηκαν ενεργά από τα σοβιετικά στρατεύματα από το καλοκαίρι του 1942 μέχρι το τέλος του πολέμου, κυρίως σε ρόλο οχημάτων αναγνώρισης, αλλά και σε άμεση υποστήριξη πεζικού. Στα μεταπολεμικά χρόνια, τα BA-64 χρησιμοποιήθηκαν κυρίως ως οχήματα εκπαίδευσης μάχης και αποσύρθηκαν από την υπηρεσία του Σοβιετικού Στρατού το πρώτο μισό της δεκαετίας του 1950. Τα BA-64 παραδόθηκαν επίσης σε ορισμένες σοβιετικές συμμαχικές χώρες και χρησιμοποιήθηκαν σε μικρή κλίμακα από τον στρατό της ΛΔΚ στον πόλεμο της Κορέας.

Τα πρώτα BA-64 που παράχθηκαν, χρησιμοποιήθηκαν στο Μέτωπο του Ντον το 1942. Ωστόσο, μεγαλύτερες ποσότητες χρησιμοποιήθηκαν από σοβιετικές μονάδες στο Μέτωπο Βορονέζ και στο Μέτωπο Μπριάνσκ από τα μέσα έως τα τέλη του 1943. Τα BA-64 συμμετείχαν επίσης στις τελικές φάσεις της Μάχης του Στάλινγκραντ. Κατά τη διάρκεια παρατεταμένων οδικών πορειών, τα σοβιετικά πληρώματα τα εξόπλισαν με τυπικούς τροχούς δρόμου για εξοικονόμηση καυσίμων. Τα BA-64B αναπτύχθηκαν κατά τη διάρκεια των σοβιετικών επιθέσεων στην Αυστρία, τη Γερμανία, την Ουγγαρία και τη Ρουμανία, με εκτεταμένες μάχες κατά τη διάρκεια της Δεύτερης Μάχης του Κιέβου και της Μάχης του Βερολίνου. Ογδόντα ένα BA-64B δόθηκαν επίσης από τους Σοβιετικούς στον Πολωνικό Λαϊκό Στρατό και δέκα στο 1ο Σώμα Στρατού της Τσεχοσλοβακίας. Τα τσεχοσλοβακικά BA-64B χρησιμοποιήθηκαν στην επίθεση της Πράγας το 1945.

Στις αρχές έως τα μέσα της δεκαετίας του 1950, πρώην σοβιετικά BA-64 αποστέλλονταν σε μια σειρά από σοβιετικά κράτη-πελάτες στην Ανατολική Ευρώπη και την Ασία, συμπεριλαμβανομένης της Βουλγαρίας, της Ανατολικής Γερμανίας, της Ρουμανίας, της Αλβανίας, της Βόρειας Κορέας και της Λαϊκής Δημοκρατίας της Κίνας. Μικρές ποσότητες παραδόθηκαν αργότερα και στη Γιουγκοσλαβία. Στην υπηρεσία της Βόρειας Κορέας, το BA-64 πολέμησε ενάντια στις χερσαίες δυνάμεις της Διοίκησης των Ηνωμένων Εθνών κατά τη διάρκεια του Πολέμου της Κορέας, όπου έλαβε το παρατσούκλι "Bobby" από Αμερικανούς στρατιώτες. Αυτό ήταν ένα πιθανό παρατσούκλι για το ρωσικό ψευδώνυμο του θωρακισμένου οχήματος, "Bobik".

Μέχρι την δεκαετία του 1970, το BA-64 είχε αποσυρθεί από σχεδόν όλες τις χώρες από το Σύμφωνο της Βαρσοβίας, εκτός από την Αλβανία και τη Βόρειά Κορέα. Αυτά τα οχήματα χρησιμοποιήθηκαν από τον Αλβανικό στρατό μέχρι το 1990 και παραμένουν μέχρι και σήμερα υπό υπηρεσία στην Βόρεια Κορέα, αν και σε αρκετά μικρούς ρόλους, προφανώς λόγω της ηλικίας τους.

Αναφορές

Εξωτερικοί Σύνδεσμοι 

 Θωρακισμένο αυτοκίνητο BA-64
 
Ρωσικές Ένοπλες Δυνάμεις